cyanic-selkie/wikianc huggingface dataset:
Raheem Sterling
Raheem Shaquille Sterling er ein jamaicansk-engelsk fotballspelar som spelar for Manchester City.
I 2014 spela han for Liverpool i engelsk Premier League. Han har òg landskampar for England. Han vart kåra til årets unge spelar i Liverpool i 2014. Sterling vart fødd på Jamaica, men har budd i England sidan han var fem år gammal.
Tura al-Gharbiya
Tura al Gharbiya (arabisk طوره الغربيه) er ein palestinsk by i Jenin guvernement nord på Vestbreidda, 14 kilometer vest for Jenin nær den israelske sperremuren. I følgje Palestinsk statistisk sentralbyrå hadde byen eit folketal på over 1 110 innbyggjarar i 2006. Helsesenter for dei kringliggande landsbyane ligg i Tura al Gharbiya.
Kalmarsund
Kalmarsund er eit sund i Austersjøen mellom den svenske øya Öland og landskapet Småland på det svenske fastlandet. Sundet er omkring 130 km langt og mellom 5 og 25 km breitt.
Det går ei bru over sundet, Ölandsbron.
Namnet
Det eldste belegget for namnet er frå 1000-talet. Ein finn det òg på den sødermannlandske runesteinen Sö 333, som nemner at nokon vart drepen i Kalmarna sundum. «Kalmarsund» blir rekna å vere sekundært til stadnamnet Kalmarnar, no Kalmar, som i sin tur kjem frå det søraustsvenske dialektordet kalm som tyder 'steinrøys' eller 'steinsamling'.
Førhistorie
Området kring Kalmarsund har vore busett sidan steinalderen og bronsealderen; i tillegg har folk frå mellomsteinalderen kryssa sundet på ei isbru i tidleg holocen då isbreane byrja å trekkje seg attende frå Öland. Alby er ein av stadane ein har funne spor etter ein busetnad frå tidleg i mellomsteinalderen, då folk kryssa Kalmarsund kring 6000 fvt. Dette er ein av dei eldste kjende mellomsteinalderlandsbyane i Nord-Europa.
Rickie Lambert
Rickie Lee Lambert er ein engelsk fotballspelar som i 2014 spela for Liverpool i engelsk Premier League. Han har òg landskampar for England. Lambert spelte først i karrieren for klubbar i lågare divisjonar og vart kjøpt av Southampton som 27-åring i 2007. Han gjorde stor suksess med klubben og hjelpte Southampton til å rykka opp i Premier League i 2012. Etter to sesongar i toppdivisjonen med Southampton vart han kjøpt av Liverpool i 2014. Lambert vart toppskårar i den tredje høgste divisjonen, League One, i 2008/09-sesongen (for Bristol Rovers) og i 2009/10-sesongen (for Southampton). I 2011/12-sesongen vart han toppskårar i nest høgste divisjon, Football League Championship, med Southampton, og vart kåra til årets spelar i divisjonen same året.
Sir i Jenin
Sir (arabisk صير, hebraisk skrift סיר, ג'נין) er ein palestinsk by i Jenin guvernement vest på Vestbreidda, 18 kilometer sør for Jenin. I følgje Palestinsk statistisk sentralbyrå hadde byen eit folketal på 769 innbyggjarar i 2006.
Olve Grotle
Olve Grotle er ein norsk jurist og politikar frå Bremanger. Sidan 2021 har han representert valkrinsen Sogn og Fjordane og partiet Høgre på Stortinget.
Grotle vart i 1989 cand.jur. med kommunalrett som spesialfag ved Universitetet i Bergen. Han var tilsett i Advokatfirmaet Harris i 1990-93 og 1995-2003. 1993 og 1994 var han dommarfullmektig ved Sunnfjord sorenskriveri. I tida 2003 til 2011 var han privatpraktiserande advokat i Førde.
Grotle var medlem i Førde bystyre frå 2003, ordførar frå 2011. Etter kommunevalet 2019 vart han vald til ordførar i den nye kommunen Sunnfjord kommune. Hausten 2021 kom han inn på Stortinget, som representant for Høgre. Han vart plassert i Næringskomitéen.
Lapporten
Lapporten eller Tjuonavagge (nordsamisk Čuonjávággi) er ein nordvest-søraustgående U-dal med karakteristisk profil i Abiskoområdet i Nord-Sverige.
Dalen er avgrensa i sørvest av fjellet Nissuntjårro og i nordaust av Tjuonatjåkka. Lapporten ligg i Nissuntjårros Natura 2000-område. I midten av dalen ligg innsjøen Čuonjájávri, 950 meter over havet, med utløp mot nordvest mot Torneträsk via elva Miellejohka. Terrenget er lettgått, men manglar markert tursti.
Det samiske namnet til dalen Čuonjávággi tyder på norsk Gåsdalen.
Lapporten er eit av dei mest avbilda fjellmotiva i Sverige.
At-Tayba
at-Tayba (arabisk خربة الطيبه) er ein palestinsk landsby på Vestbreidda, 18 km nordvest for byen Jenin nord på Vestbreidda. I følgje Palestinsk statistisk sentralbyrå hadde byen eit folketal på 2 386 innbyggjarar i 2006.
Zububa
Zububa (arabisk زبوبا, hebraisk skrift זובובא) er ein palestinsk landsby som ligg 10 km nordvest for byen Jenin nord på Vestbreidda. I følgje Palestinsk statistisk sentralbyrå hadde byen eit folketal på 2 124 innbyggjarar i 2006.
Stortingsrepresentantar 1904-1906
Stortingsrepresentantar 1904-1906 er ei liste over stortingsrepresentantane i valperioden frå 1904 til 1906. Stortinget hadde totalt 117 representantar, fordelt med 50 til Venstre, 45 til Høgre, 18 til Samlingspartiet og «de liberale», samt 4 til Det norske Arbeidarparti. Dermed var Arbeidarpartiet representert på Stortinget for fyrste gong.
Ajjah
Ajjah (arabisk عجّه, hebraisk skrift עג'ה) er ein palestinsk by i Jenin guvernement nord på Vestbreidda, 19 kilometer sørvest for Jenin. I følgje Palestinsk statistisk sentralbyrå hadde byen eit folketal på 5 055 i 2007.
Forsakar
Forsakar er ei ravine ved austenden av Linderödsåsen ved Degeberga i Kristianstads kommun, der Forsakarsbäcken dannar dei to høgaste fossane i Skåne med ei fallhøgd på 8 og 10 meter. Staden er verna som eit naturreservat. Verkeån ved Hallamölla har eit samla fall på 23 meter, men er delt inn i fem fall som ikkje er lengre enn 8 meter kvar.
Det ligg eit friluftsbad i nærleiken av ravinen, samt Trollelier med Degeberga heimbygdspark.
Storforsen
Storforsen er ein foss i Pite älv i Älvsbyn kommun i Sverige. Fossen ligg ved bygda Bredsel ca. 40 kilometer vest for kommunesenteret Älvsbyn. Med ei middelvassføring på 250 m³/sek og fallhøgd på 60 meter, utgjer han ein av dei største fossane i Europa. Han er den største uregulerte fossen i Europa der den samanlagte lengda på heile fossen, frå start til slutt er fem kilometer med ei total fallhøgde på 82 meter.
Med over 150 000 vitjande kvart år er Storforsen ein av dei mest vitja naturattraksjonane i Sverige.
Lauvfellande
Ei lauvfellande plante er i botanikken ei plante som i ein periode av året feller blada sine og går inn i ei kviletilstand. På norske breiddegrader skjer dette om hausten. Lauvfelling er ei tilpassing til økologiske tihøve der risikoen for energitap og uttørking overstig føremonane som ligg i å oppretthalde blada med fotosyntese. Lauvfellande planter skil seg frå eviggrøne planter som har blad året rundt.
Årsakene til at ei plante feller blada kan vere ulike:
Vinter med frosen jord inneber at vatn ikkje er tilgjengeleg for plantene, slik at vinteren i praksis er en tørkeperiode. Dette tyder at planter kan vere lauvfellande i varme og kalde strok av samme årsak, mangel på tilgjengeleg vatn.
Før lauvet fell vert klorofyllet i lauvet brote ned og viktige næringsstoff blir lagra i planta. Attende i blada blir dei øvrige fotosyntese-pigmenta som karotenoider og desse gir lauvtrea karakteristiske haustfargar.
Somme stoveplanter som normalt er eviggrøne, kan reagere med lauvfall dersom andingstapet overstig fotosyntesevinsten (i kombinasjonen stovevarme og svakt dagslys). Eit velkjent eksempel er bjørkefiken.
Kenny Wheeler
Kenneth Vincent John Wheeler, OC var ein kanadisk komponist, trompetist og flygelhornspelar, som budde i Storbritannia frå 1950-åra.
Han spelte hovudsakleg jazz, men var òg aktiv innan fri improvisasjon og bidrog stundom på innspelingar med rock. Wheeler skreiv over hundre komposisjonar og var ein dugande arrangør for både små grupper og store ensemble.
Seint i 1950-åra var han medlem av kvintetten til Buddy Featherstonhaugh i lag med Bobby Wellins. Gjennom 1960-åra arbeidde han med John Dankworth, og var ein del av storbandet til Eric Burdon og The Animals som spelte ein enkelt gong på National Jazz and Blues Festival i Richmond (1965). I 1968 spelte Wheeler på debutalbumet til gitaristen Terry Smith, Fall Out.
Wheeler spelte òg inn sine eigne komposisjonar med store jazzensemble gjennom karrieren. Det første kom ut i 1969 som Windmill Tilter, spelt inn med John Dankworth band.
I midten av 1960-åra spelte Wheeler ofte innan den gryande rørsla for fri improvisasjon i London, og spelte med Parker, John Stevens, Spontaneous Music Ensemble og Globe Unity Orchestra. Sidan spelte han mykje med mindre jazzgrupper, og spelte mellom anna inn Gnu High (1975) og Deer Wan (1977).
Wheeler var trompetist i Anthony Braxton Quartet frå 1971 til 1976. Han var òg medlem av kammerjazztrioen Azimuth med John Taylor og Norma Winstone frå 1977 til 2000.
Som sidemann
Med Tommy Smith Med John Abercrombie Med Rabih Abou-Khalil Med George Adams Med Pepper Adams Med the Berlin Contemporary Jazz Orchestra Med Jane Ira Bloom Med Anthony Braxton Med Jakob Bro Med Bill Bruford Med Rainer Brüninghaus Med Steve Coleman Med Collective Consciousness Society Med Graham Collier Med Paolino Dalla Porta Med John Dankworth Med Pierre Favre Med Claudio Fasoil Med Bill Frisell Med Globe Unity Orchestra Med Paul Gonsalves Med Dave Holland Quintet Med Philly Joe Jones Med Chris Kase Med Andy Middleton Med Joni Mitchell Med Louis Moholo-Moholo Med Enrico Pieranunzi Med Wadada Leo Smith Med Thomas Stabenow Med David Sylvian Med John Surman Med Ralph Towner Ernst Vranckx Med Fabio Zeppetella
Umm ar-Rihan
Umm ar-Rehan (arabisk أم الريحان, òg skrive Umm Rihan eller Um al-Rehan) er ein palestinsk landsby med 370 innbyggjarar høgt i dei nordvestlege åsane i Jenin guvernement, 14 km frå Jenin. Han er ein av fleire palestinsk landsbyar som no er ein enklave i Separasjonssonen
Umm al-Rehan er ein av sju landsbyar som er ein del av Barta'a-enklaven, som er kalla opp etter den største byen i enklaven: den austlege Barta'a (3 500 innb.).
Historie
I romersk tid bestod Umm ar-Rehan av kring hundre hus, eit vegsystem og hadde eit romersk bad. Ein har òg funne lekamar daterte til bysantinsk tid.
I 1882 skildra Palestine Exploration Fund i Survey of Western Palestine landsbyen som ein stad med «spor av ruinar. Vest for han i dalen ligg ruinane av eit vakttårn».
Trollhättanfalla
Trollhättefalla er ein foss- og strykstrekning i Göta älv i Sverige. Falla byrjar ved Malgöbrua i det sentrale Trollhättan, og har ei samla fallhøgd på 32 meter, noko som utgjer mesteparten av den totale høgdeskilnaden på 44 meter mellom Vänern og Kattegat. Då elva enno var uregulert var vassføringa i falla 900 m³/s, og falla strekte seg ned til Olidehålan, der den nedste delen vart kalla Helvetesfallet.
I dag følgjer elva det opphavlege løpet sitt gjennom falla berre ved spesielle høve, for å regulere vasstanden i Vänern eller som ein turistattraksjon, til dømes under «Fallens dagar» som blir arrangert kvart år den tredje fredagen i juli. Vassføringa er då rundt 300 m³/s.
Den attverande vassføringa utnyttast til energiproduksjon i dei to kraftverka Hojum og Olidan på austsida av elva. Allereie rundt hundreårsskiftet vart ein del av vasskrafta nytta i samband med småindustri på den austre elvebreidda.
Trollhättefalla har gjennom hundreåra fascinert vitjande og turistar frå fjern og nær, og er i dag ein av dei fremste turistattraksjonane i Vest-Sverige.
Ilinden
Ilinden kan vere:
Deir Abu Da'if
Deir Abu Da'if  (arabisk دير ابو ضعيف) er ein palestinsk landsby på Vestbreidda, 6 km aust for byen Jenin nord på Vestbreidda. I følgje Palestinsk statistisk sentralbyrå hadde byen eit folketal på 5 293 innbyggjarar i 2006.
Jaba i Jenin
Jaba' (arabisk جبع) er ein palestinsk landsby på Vestbreidda, 8 km nordvest for byen Jenin nord på Vestbreidda. I følgje Palestinsk statistisk sentralbyrå hadde byen eit folketal på 9 704 innbyggjarar i 2006.
Kafr Rai
Kafr Rai  (arabisk كفر راعي) er ein palestinsk landsby på Vestbreidda, 18 km sørvest for byen Jenin, nord på Vestbreidda. I følgje Palestinsk statistisk sentralbyrå hadde byen eit folketal på 7 819 innbyggjarar i 2006.
Tarfaladalen
Tarfaladalen eller Tarfalavagge (nordsamisk Darfalvággi) er ein høgfjellsdal som ligg nærast austom den fjellryggen der utløparar frå Kebnekaise strekkjer seg over. Lengst opp i Tarfaladalen ligg det området som vanlegvis blir kalla Tarfala.
I Tarfala har Svenska Turistföreningen (STF) ei fjellstove. Cirka ein kilometer i søraustleg retning frå Tarfalastova ligg Tarfala forskningsstation, der det vert drive feltstudiar i glasiologi på isbreane i Tarfala. Stasjonen tilhøyrer Stockholms universitet. Forskarane studerer massebalanse, avsmelting og andre eigenskapar hos blant anna Storglaciären ved Tarfalastationen, som har engasjert vitskapsfolk over heile verda.
Området er køyalpint og steinete. Dalen er forutan Kebnekaisemassivet òg omgjeven av Kaskasapakte (2 043 moh.), Kaskasatjåkka (2 076 moh.), Tarfalatjåkka (1 911 moh.) og Tarfalapakte (1 806 moh.). Fleire isbrear endar i dalen; dei største er Storglaciären, Isfallsglaciären og Kebnepakteglaciären.
Dalen er òg kjent for at dei særs kraftige katabatiske vindane som oppstår og den vitskaplege stasjonen har den høgaste offisielt registrerte vindstyrken i Sverige på 81 m/s frå den 20. desember 1992. Det har derimot førekomet seinare episodar med ekstremt kraftige vindkast, der vindmålaren ved eit høve blåste ned, slik at ein ikkje veit kor kraftig vinden var.
Fraser Forster
Fraser Gerard Forster er ein engelsk fotballspelar. I 2014 spela han for Celtic i skotsk Premier League. Han har òg landskampar for England. Han vart seriemeister i Skottland med Celtic i 2012, 2013 og 2014. Dei andre Celtic-spelarane kåra han til årets Celtic-spelar i 2012/13- og 2013/14-sesongen.
Moss Verft
Moss Verft var eit verft i Moss danna i 1870 som dreiv skipsbygging fram til 1987 og var historisk sett ein av dei største arbeidsplassane i kommunen.
Kafr Dan
Kafr Dan (arabisk كفر دان ) er ein palestinsk landsby i Jenin guvernement, 8 km nordvest for Jenin nord på Vestbreidda. I følgje Palestinsk statistisk sentralbyrå (PCBS) census, hadde byen eit folketal på 5 148 i 2007.
Burqin
Burqin er ein palestinsk by nord på Vestbreidda 5 km vest for Jenin. I følgje Palestinsk statistisk sentralbyrå (PCBS) var folketalet 5 685 i 2007. Dei fleste innbyggjarane i Burqin er muslimar, men det bur kring 20 kristne familiar i byen. Den historiske St. Georg-kyrkja er eit kjent landemerke i Burqin.
Historie
Burqin er nemnd som Burqana på 1300-talet fvt. i Amarnabreva, som ein av fleire byar erobra av den kanaanittiske krigsherren Lab'ayu i Dothandalen og sørlege Jezreeldalen.
Luke Shaw
Luke Paul Hoare Shaw er ein engelsk fotballspelar som frå sommaren 2014 spela for Manchester United. Før dette gjorde han teneste i Southampton.
Shaw spelte 8 landskampar for England i tida 2014-18.
Dahiyat Sabah al-Khei
Dahiyat Sabah al Kheir (arabisk ضاحية صباح الخير ) er ein palestinsk by i Jenin guvernement nord på Vestbreidda, 4 kilometer nord for Jenin. I følgje Palestinsk statistisk sentralbyrå hadde byen eit folketal på over 1 457 innbyggjarar i 2006.
Ross Barkley
Ross Barkley er ein engelsk fotballspelar. Han spelar på Chelsea FC i Premier League (2020).
I 2014 spela han for Everton i engelsk Premier League. Han har òg landskampar for England.
Silat al-Harithiya
Silat al Harithiya (arabisk سيلة الحارثية) er ein palestinsk landsby i Jenin guvernement, 10 km nordvest for Jenin nord på Vestbreidda. I følgje Palestinsk statistisk sentralbyrå hadde byen eit folketal på 9 422 i 2007.
Bakgrunnsstoff
Palestine remembered
Döda fallet
Döda fallet er eit tørrlagd stryk i Ragunda kommun aust i Jämtland i Sverige.
Indalsälven rann tidlegare gjennom den 25 km lange Ragundasjön, og så like ut i eit høgt stryk som då vart kalla Gedungsen eller Storforsen. Det var eit av dei mest imponerande fossefalla i Sverige med eit samla fall på 35 meter og ei stor vassføring.
På 1700-talet vart det vanleg med tømmerfløyting i området, men Storforsen var eit stort hinder der tømmeret vart skadd eller øydelagd. Magnus Huss, òg kjend som Vildhussen, starta derfor i 1793 ein kanal for å gå om fossen. I løpet av dei neste åra vart kanalen bygd. Kanalen vart grave ut i laus sand og grus, avsetninga frå isbrear, og sanden fall stadig attende i kanalen. For å få vaska bort sanden, demde dei opp ei lita elv i nærleiken, og kvar gong dei opna demninga, vaska vatnet med seg sanden. Vårflaumen 1796 var derimot uvanleg stor, og vatnet grov med seg det lause elvefaret, som raskt vart erodert. Dette førte til at heile Ragundasjön vart tømd for vatn på berre fire timar natt til 7. juni 1796 og ei 15 meter høg flodbølgje vaska nedover elva. Dette førte til store skadar nedover i elva, men ingen mista livet. Alle sedimenta som vart vaska bort enda opp ved utløpet til Indalsälven og Sundsvall-Härnösand lufthamn vart sidan bygd på desse avsetningane.
Den tørrlagde Storforsen vert i dag kalla Döda fallet og er i dag eit naturreservat og ein av dei store turistmåla i kommunen. Kvart år vert det halde eit spel til minne om det som skjedde våren 1796.
The Victorian Society
The Victorian Society er ein britisk veldedig organisasjon som arbeider for å verna og fremja interesse for viktoriansk og edvardiansk arkitektur frå mellom 1837 og 1914 i England og Wales. Han har ein juridisk status som amenity society som gjer at ein må underretta han om arbeid som medfører riving eller strukturelle endringar av relevante bygg.
Historie
Stiftinga av laget blei foreslått i november 1957 av Anne Parsons, grevinna av Rosse, i den godt bevarte viktorianske heimen hennar ved 18 Stafford Terrace i Kensington (Linley Sambourne House. Målet med skipinga var å motverka den utbreidde antipatien mot arkitekturen frå 1800- og tidleg på 1900-tal. Frå 1890-talet til 1900-talet var viktoriansk kunst under åtak, kritikarar skreiv om «den arkitektoniske tragedien frå det nittande hundreåret», spotta «den kompromisslause styggdomen» til bygningane i tida og angreip «det sadistiske hatet mot venleik» som arkitektane skal ha vist. Det utbreidde synet blei uttrykt av P.G. Wodehouse i romanen Summer Moonshine frå i 1933: «Whatever may be said in favour of the Victorians, it is pretty generally admitted that few of them were to be trusted within reach of a trowel and a pile of bricks.»
Treriksrøysa
Treriksrøysa er namnet på to vardar som ligg langs den norske riksgrensa i fylket Troms og Finnmark. Ei treriksrøyse indikerer staden der riksgrensene til tre land møter kvarandre, trelandsgrense. Ved den eine røysa møter riksgrensene til Sverige, Noreg og Finland kvarandre, og ved den andre grensene til Noreg, Finland og Russland.
The Victorian Society
Historie
Det fyrste møtet blei halde i Linley Sambourne House den 28. februar 1958. Mellom dei tretti grunnleggar medlemmene var den fyrste sekretæren John Betjeman, Henry-Russell Hitchcock og Nikolaus Pevsner, som blei formann i 1964.
Treriksrøysa
Det finst som lag 176 trelandsgrenser i verda. Desse vert indikerte på ulikt vis i form av vardar, monument, grensestolpar og naturlege omgjevnader (t.d. fjelltoppar og djupålar). På engelsk kallar ein punktet der tre landegrenser møter kvarandre for tripoint.
The Victorian Society
Historie
Organisasjonen har arbeidd for å redda talrike byggverk, som St Pancras Station i London, Albert Dock i Liverpool, Foreign Office og Oxford University Museum. Han har ikkje alltid hatt suksess med kampanjane sine, og makta til dømes ikkje å redda Euston Arch frå riving i 1961.
Treriksrøysa
Treriksrøysa mellom Noreg, Finland og Sverige
Treriksrøysa (svensk Treriksröset, finsk Kolmen valtakunnan rajapyykki) mellom Noreg, Sverige og Finland ligg nær Skibotn ved.
The Victorian Society
Historie
I 2015 lanserte samfunnet ein kampanje for å verna viktorianske gasslager, gasometers, etter at energiføretak hadde kunngjort planar om å rive nesten 200 av dei no foreldra bygningene. Leiaren for foreininga, Christopher Costelloe, uttalte: «Gasometers, by their very size and structure, cannot help but become landmarks. [They] are singularly dramatic structures for all their emptiness.»
Meithalun
Meithalun (arabisk ميثلون ) er ein palestinsk by i Jenin guvernement nord på Vestbreidda, 17 kilometer sør for Jenin. I følgje Palestinsk statistisk sentralbyrå (PCBS) census, hadde byen eit folketal på 6 995 i 2007.
Treriksrøysa
Treriksrøysa mellom Noreg, Finland og Sverige
Monumentet vart reist i 1897 av dei norske og russiske (som styrte Finland på den tida) styresmaktene. Svenskane vart ikkje samde om grensa med nordmennene og deltok ikkje med sin stein før i 1901. Dette er òg det nordlegaste punktet i Sverige og det vestlegaste punktet på det finske fastlandet. Det vestlegaste punktet i Finland er øya Märket).
Meithalun
Meithalun har fire moskear og seks skular.
Treriksrøysa
Treriksrøysa mellom Noreg, Finland og Sverige
Sjølve trepunktsmonumentet er laga i betong og er forma som ei flat kjegle, og ligg om lag 10 meter ut i innsjøen Goldajärvi. Monumentet vart bygd i 1926 og har ein diameter på 4 meter.
Ein kan nå punktet til fots, 11 km frå Kilpisjärvi i Finland. Om sommaren kan ein nå punktet med båt frå Kilpisjärvi og ein 3 km lang gåtur.
Treriksrøysa mellom Noreg, Finland og Russland
Treriksrøysa mellom Noreg, Finland og Russland ligg vest for Grensefossen i Pasvikdalen i Finnmark,. Det er mogeleg å vitja treriksrøysa ved å køyra 12 mil frå Kirkenes til Grensefossen, dinest 5 km til fots. Røysa ligg 145 moh.
The Victorian Society
Victorian Society i Amerika
The Victorian Society har ein systerorganisasjon i USA, The Victorial Society in America, som blei grunnlagd i 1966 i New York av slike kjemper for historisk bevaring som Brendan Gill, Henry-Russell Hitchcock og Margot Gayle. Skipinga bygde på raseriet dei følte ved øydelegginga av den storslåtte Pennsylvania Station i New York i 1964. I 2017 hadde Victorian Society in America base i Philadelphia og 12 registrerte lokallag, dei fleste i det austlege USA.
Treriksrøysa
Restriksjonar
Ein har lov til å taka på røysa - så lenge det er innanfor den norske og finske sida av grensa. Det finst norske og russiske vakter som overvaker grensa. På norsk side vert fotturistar som regel følgde til røysa av grensevakter, for å hindra ulovleg kryssing av grensa til Russland. Det er mogeleg å grilla mat ved den norske vaktposten 15 meter frå grensa.
The Victorian Society
Kjelder
<references group="" responsive="1">
Treriksrøysa
Restriksjonar
Treriksrøysa ligg mellom tre tidssoner, høvesvis UTC+1, UTC+2 og UTC+3.
Kaare Strøm (1915–1982)
Kaare Strøm var ein norsk friidrettsutøvar og apotekar. Han tevla både i tresteghopp og lengdehopp. Tre gongar gjekk han til topps i øvingar i noregsmeisterskap; to gull kom i tresteggropa og eitt i lengdegropa. Strøm var fødd i Stavanger og voks opp i Arendal, der han sidan var busett. Far hans var apotekar i byen, og Strøm tok i si tid over praksisen. Han var medlem av IK Grane.
Aktiv
Strøm kom på sølvplass i tresteghopp både under NM 1934 og NM 1935, begge gongane vart Eugen Haugland noregsmeister. I 1938 vart Strøm noregsmeister i øvinga, ein prestasjon han gjentok året etter. Same året, i august 1939, sette han europarekord i trestehopp på Bislett stadion. Hoppet målte 15,49 meter, og var ein centimeter lengre enn finske Vilho Tuulos sin gamle rekord. Strøm hoppa heile 15,82 m i september 1939 i Göteborg, men vinden målte i kring 8 m/s og det vart såleis ikkje godkjent som rekord.
Også etter andre verdskrigen deltok Strøm i friidrettstevlingar. Han kom på bronseplass i tresteg i NM 1947, og erobra sølvet i same øvinga i NM 1949, bak Rune Nilsen. Strøms 15,49 m var norsk rekord i tresteghopp til Odd Bergh hoppa 15,63 m i 1962.
Silat ad-Dhahr
Silat adh Dhahr (arabisk سيلة الظهر) er ein palestinsk by i Jenin guvernement nord på Vestbreidda, 14 kilometer sørvest for Jenin. I følgje Palestinsk statistisk sentralbyrå (PCBS) hadde byen eit folketal på 5 794 i 2007. Helsesenter for dei kringliggande landsbyane ligg i Silat adh Dhahr.
Byen ligg kring 400 meter over havet.
Burfjord
Burfjord er ei bygd, ein tettstad og administrasjonssenter i Kvænangen kommune i Troms og Finnmark. Bygda ligg inst i Burfjorden, som er ein austleg arm av Kvænangsfjorden, nært E 6 som går mot Alta. Staden har.
Bygda har bank, bensinstasjon, sjukestove, gjestgjevari og utsal for samisk husflid. Det er samband med båt til øyane og dei veglause grendene i Kvænangen.
Raudara
Raudara (Ara macao) er ein stor, langhala og fargerik neotropisk papegøye som har naturleg utbreiingsområde i Mellom-Amerika og store delar av nordlege Sør-Amerika aust for Andesfjella. Han er nasjonalfuglen i Honduras. Til liks med slektningen blågulara, er raudaraer populære burfuglar.
Skildring
Raudaraer er 84-89 centimeter i kroppslengd og kan vege i området 900 til 1490 gram. Halen gjer ut for meir enn halve kroppslengda på vaksne fuglar. Fjørdrakta er dominert av raud kropp og blå overside av venger, men med slåande gule vengeflekker, og blå overgump. Han er den einaste raude ara som har store gule område på vengene. Undersida av vengene er dominert av gult. Eit stort område i andelet rundt auget og til nebbet er berr, kvit hud. Overkjeven er for det meste bleik hornfarga og underkjeven er svart. Juvenile har mørke auge; vaksne har lysegule auge.
Raudara vart formelt skildra av Linné i 1758 i den tiande utgåva av hans Systema Naturae under binomialnamnet Psittacus macao. Raudara er no plasserte i slekta Ara (Lacépède, 1799), ei av seks slekter av sentral- og søramerikanske araer.
Storleiken på populasjonen er estimert til under 50 000 individ og er trudd å vere minkande. Arten er klassifisert som globalt livskraftig, LC.
Flekterande språk
Eit flekterande språk er eit slags syntetisk språk som skil seg frå agglutinerande språk ved å ha tendens til å slå saman fleire morfem som uttrykkjer grammatikalske, syntaktiske eller semantiske drag sånt at grensa mellom dei er uklår. Prosessen å tilføye morfema til ordrota heiter i flekterande språk fleksjon eller bøying.
Syntetisk språk
Ein kan skilje mellom tre slags syntetiske språk: agglutinerande språk, flekterande språk, polysyntetiske språk. I dei agglutinerande språk vert ei rekkje affiks til ei ordrot, og kvar einskilt affiks representerer ein gjeven grammatisk funksjon. I dei relativt uvanlege polysyntetiske språk kan fleire ordrøter og affiks føyast saman. I flekterande språk er ei gruppe av ordformer – eit paradigme – knytt til einannan meir eller mindre regelbunde, der kvar bøyingsform representerer eit kompleks av grammatiske særdrag.
Mange språk har både syntetiske og isolerande trekk, og språk kan soleis vere syntetiske eller isolerande i ulike grad. Som eksempel er det norske språket til stor del analytisk, men langt frå i same utstrekning som kinesisk. I finsk som er for ein god del syntetisk språk, seier man til dømes talossa («inne i huset»), talosta («or huset») og taloon («inn i huset»), medan ein i norsk istaden brukar preposisjonar.
Flekterande språk
Ein kan sjå korleis som eit flekterande språk fungerer med hjelp av det latinske ordet paucus («liten»), der endinga -us markerer tre lingvistiske kategoriar: hannkjønn, namnekasus (nominativ) og eintal. Vil ein endre ein av desse kategoriane, må ein endre heile suffikset. Om ein treng til dømes hokjønnsform i det same kasuset og talet, må ein erstatte -us med -a: pauca. Samanslåing av morfem fører ofte til endingshomofoni. Til dømes kan den islandske endinga -a tyde både akkusativ og genitiv fleirtal, og riktig tolking er mogleg berre når ein kjenner samanhengen.
Zababdeh
Zababdeh eller Zababida (arabisk skrift الزبابدة ) er ein palestinsk by nord på Vestbreidda 15 km søraust for Jenin og 2 km frå Det arabiske amerikanske universitetet. I følgje Palestinsk statistisk sentralbyrå i 2007 hadde byen 3 665 innbyggjarar.
Venskapsbyar
Zababdeh er venskapsby med:
Taylor Lautner
Taylor Daniel Lautner er ein filmskodespelar frå Grand Rapids i Michigan i Sambandsstatane.
Filmar
Taylor Lautner har spelt i Twilight-filmane, som Jacob Black.
Al-Yamun
Al-Yamun (arabisk اليامون ) er ein palestinsk by som ligg ni kilometer vest for Jenin i Jenin guvernement, nord på Vestbreidda.
I følgje Palestinsk statistisk sentralbyrå hadde byen eit folketal på 16 383 innbyggjarar i 2007.
Den 29. oktober 2008 vart ein bonde i byen, Muhammad 'Abahra, drepen av Det israelske forsvaret (IDF). 'Abahra bar på ei hagle, noko som fekk IDF til å tru at han skulle skyte på dei. Sonen til 'Abahra sa derimot at faren vakte over sønene sine frå nokre mistenkte tjuvar.
'Anin
'Anin (arabisk عانين) er ein palestinsk landsby på Vestbreidda i Jenin guvernement. I følgje Palestinsk statistisk sentralbyrå hadde landsbyen eit folketal på 3 719 innbyggjarar i 2006.
Anzah
Anzah eller 'Anza (arabisk عنزة ) er ein palestinsk landsby 18 km sørvest for byen Jenin nord på Vestbreidda. Det samla landarealet er 4 740 mål og av dette er nesten ein fjerdedel dekt med olivenlundar. I følgje Palestinsk statistisk sentralbyrå hadde byen eit folketal på 2 006 innbyggjarar i 2006.
Vladimir Krutov
Krutov var frå 1980 til 1989 venstreving i angrepsrekka på det sovjetiske landslaget i ishockey og åra 1977-89 på klubblaget CSKA Moskva. Han vart olympisk meister to gongar og vann seks verdsmeisterskap med Sovjetunionen i tida 1981-89. Krutov utgjorde saman med Igor Larionov og Sergej Makarov førsterekka på det sovjetiske landslaget, kalla KLM-rekka.
Frå 1989 til -90 spela Krutov på Vancouver Canucks, deretter 1990-92 på Zürcher SC i Sveits og sidan på svenske Östersunds IK 1992-95 og Brunflo IK 1995-96.
Han døydde 6. juni 2012 på eit sjukehus i Moskva av indre blødningar og leversvikt som følgje av ein bilulykke 4. juni 2012.
Magni Øvrebotten
Magni Øvrebotten er ein norsk journalist, redaktør, og målkvinne frå Botnane i Bremanger.
Ho var distriktsredaktør i NRK Sogn og Fjordane frå 1990 til 2004, og leiar for Nynorsk Mediesenter frå 2004 til 2021.
Ho har vore busett i Naustdal sidan 1982 med ektemannen Åsmund Berthelsen og born.
Bakgrunn
Øvrebotten voks opp på ein gard der ho var den eldste av tre sysken. Ho tok tidleg del i gardsarbeidet, og lærte seg å vera sjølvstendig. Då ho var 14-åring måtte ho flytta til industribygda Svelgen for å ta framhaldskule.
Journalist
Alt som 8-åring bestemte Øvrebotten seg for å bli journalist, og 17 år gamal fekk ho sommarjobb i Gula Tidend, der Per Håland var redaktør. Avisa hadde rykte på seg til å vere ein tøff arbeidsstad, og i pressekrinsar heitte det at «overlever du som journalist i Gula Tidend, så er det ikkje anna råd enn at du må bli det.»
Berliet
Berliet er ein tidlegare fransk bilprodusent. Føretaket vart stifta av Marius Berliet i 1901. Fram til 1939 produserte Berliet for det meste luksusbilar, men frå 1946 vart lastebilar hovudproduktet. I 1967 vart Berliet kjøpt av Citroën og i 1975 vart føretaket overteke av Renault. I 1978 vart Berliet lagt saman med Saviem og i 1979 vart namnet endra til Renault Véhicules Industriels (no Renault Trucks) og etter 1980 vart ikkje Berliet-namnet nytta.
Magni Øvrebotten
Målkvinne
I Botnane var nynorsk målet då Magni Øvrebotten vaks opp. Då ho i vaksen alder vart ei målkvinne og kjempa for eigen og andre sin rett til å skrive på nynorsk, meiner Øvrebotten sjølv at det kan sporast tilbake til historier bestemor hennar fortalde; Bestemora måtte skrive dansk på skulen, og syns det var forferdeleg fordi ho tykte aldri ho vart god nok i norsk. Denne uretten gjorde eit sterkt inntrykk på barnebarnet.
Språktypologi
Språktypologi er eit fagfelt innanfor lingvistikken som deler einskilde språk i grupper ifylgje strukturen deira. Han undersøkjer kva for typar av språk som finst og kva for universelle drag som dei har til felles. Typologien kan delast inn i ulike område som avheng av kva for eit språkleg aspekt vert framheva.
Magni Øvrebotten
Utdanning og arbeid
Innimellom folkehøgskule, gymnas og journalisthøgskule var Magni Øvrebotten aktiv i Senterungdommen og hadde sommarjobb i ulike aviser. I avisa Nationen ville nyhenderedaktøren bli kvitt henne fordi ho skreiv nynorsk, men lukkast ikkje. Frå 1980 arbeidde ho i NRK Sogn og Fjordane, fem år som journalist, fem som redaksjonssjef og 14 som distriktsredaktør. I 2004 vart ho leiar for NRK Nynorsk Mediesenter, som vart oppretta i Førde i 2002.
Språktypologi
Morfologisk typologi
Denne typen av språktypologisk inndeling etter morfologisk struktur er knytt til August Wilhelm Schlegel og Wilhelm von Humboldt som tidleg i 1800-talet byrja å dele språk inn i dei syntetiske (som vert delte vidare i flekterande språk, agglutinerande språk og polysyntetiske språk, det vil seie språk der einskilde ord byter forma for å vise den grammatiske relasjonen deira til andre ord i setninga, og dei isolerande, der grammatiske forhold mellom ord vert viste ved hjelp av ordstilling og separate ord.
Magni Øvrebotten
Utdanning og arbeid
Ho sat i interimsstyret for Språkrådet frå 2004 til 2006 og var nestleiar i styret der frå 2006 til 2010.
Språktypologi
Ordstillingstypologi
Med utgangspunktet i Joseph Greenberg sine studiar om språkuniversalia, leidde sannkjenninga at ei gjeven ordstilling i ein slags grammatisk struktur ofte er fylgd av ei tilsvarande ordstilling i andre slags strukturar til inndeling av språk basert på grunnordstilling, det vil seie på korleis som dei tre hovudsaklege komponent i setninga er ordna: subjekt, predikat og objekt. I staden for omgrepet «predikat» plar ein å bruke omgrepet «verb» eller «verbal», sånn at språka kan kategoriserast som SVO-språk (subjekt-verb-objekt), SOV-språk (subjekt-objekt-verb), VSO-språk (verb-subjekt-objekt) og so vidare.
Magni Øvrebotten
Utdanning og arbeid
Øvrebotten vart tildelt Nynorsk redaktørpris i 2013.
Språktypologi
Ordstillingstypologi
Dei skandinaviske språka passer likevel ikkje heilt inn i denne malen, då dei er sokalla V2-språk (frå engelsk verb-second language), kva som inneber at verbet kjem i andre posisjon i setninga, medan subjektet kjem i fyrste, om ikkje noko adverbial innleier setninga, i so fall vert subjektet flytta til etter verbet. Det er òg nokso problematisk å klassifisere på den måten språka som har rikare inventar av bøyingsformer og difor tillèt lausare ordstilling.
Morfosyntaktisk typologi
Innanfor den morfosyntaktiske typologien deler ein språk etter korleis ein morfologisk grupperer ulike syntaktiske funksjonar i setninga. Jamfør ergativ språk og akkusativ språk.
Fonologisk typologi
Ifylgje fonologiske kriterier kan språka delast inn i tonespråk, tonelagspråk og so vidare.
Rune Gustafsson
Rune Urban Gustafsson var ein svensk jazzmusikar frå Göteborg. Han spela gitar og var komponist, kjend for musikken til filmen Mannen som slutade röka frå 1972; Släpp fångarne loss, det är vår! frå 1975; og Söndagsbarn frå 1992.
Gustafsson spela dei fyrste åra som profesjonell med trommeslagaren Nils Bertil Dahlander i Göteborg. På 1950-talet flytta han til Stockholm for å samarbeide med Putte Wickman (Swedisk Jazz Kings, EP, 1957) og Arne Domnérus med Radiobandet og Radiojazzgruppen, og var ein mykje nytta studiomusikar. Young Guitar (Metronome, MLP 15072, 1961) var Gustafsson fyrste viktige musikkverk, her spela han i lag med Arne Domnérus, Jan Johansson, Jimmy Woode, Bjarne Nerem, Börje Fredriksson og Jan Allan.
Rune at the Top kom ut i 1969, og inkluderte blant andre norske Jon Christensen på trommer. Han spela duo med Arne Domnérus i Dialog (1972) og med Domnérus ulike orkester, med Jan Johansson, Georg Riedel, Cornelis Vreeswijk, Ulf Johansson, Andreas Öberg og fleire. På hans eigen Rune Gustafsson himself plays Gilbert O'Sullivan (1973) spela han med Egil Bop Johansen, denne var også med på Killing me Softly (1973) og Move (1977). For albumet Move fekk han prisen Gyllene Skivan.
På On a Clear Day (Sonet, SLP 2581, 1976) hadde han mellom andre med seg Red Mitchell og trommeslagaren Ed Thigpen. Gustafsson spela med Zoot Sims på to plater, derav In a sentimental mood, Sims siste innspeling.
Gustafsson bidrog på fleire norske musikkverk, mellom andre på Jan Eggum sitt debutalbum frå 1975, med Sandviken Big Band (Live 30 Years In Business, 1999), og Det Norske Kammerkor (Jonas Ørstavik, World Tour, Kirkelig Kulturverksted, 2006).
Hallvard Kuløy
Hallvard Kåre Kuløy var ein norsk forleggjar, UNICEF-medarbeidar og menneskjerettsforkjempar. Han var mellom anna direktør for UNICEF i Nepal (1972-78), UNICEF-direktør i Burma (1980-84) og Sør-Korea (1984-87). Kuløy var nær ven av Aung San Suu Kyi, ei tid budde ho og mannen Michael Aris hos Kuløy i Katmandu. Kuløy var også sentral i arbeidet med sikre å Nobels fredspris til Aung San Suu Kyi.
Saviem
Société Anonyme de Véhicules Industriels et d’Equipements Mécaniques (Saviem) er ein tidlegare fransk lastebil- og bussprodusent. Føretaket vart stifta i 1955, ved at Latil, Somua og lastebilavdelinga til Renault gjekk saman. I 1979 gjekk Saviem saman med Berliet og fekk namnet Renault Véhicules Industriels (i dag Renault Trucks).
Araqah
Araqah (arabisk عرقه) er ein palestinsk by i Jenin guvernement nord på Vestbreidda, 15 kilometer vest for Jenin. I følgje Palestinsk statistisk sentralbyrå hadde byen eit folketal på over 2 124 innbyggjarar i 2006.
Al-Attara
al-Attara (arabisk العطارة) er ein palestinsk landsby i Jenin guvernement vest på Vestbreidda, 15 kilometer sørvest for Jenin. I følgje Palestinsk statistisk sentralbyrå hadde landsbyen eit folketal på 1 072 innbyggjarar i 2006.
Ron Mathewson
Ron Mathewson var ein britisk jazz-kontrabassist og bassgitarist. I løpet av karrieren spelte Mathewson med Ronnie Scott, i tillegg til Stan Getz, Joe Henderson, Joan Armatrading, Ben Webster, Philly Joe Jones, Roy Eldridge, Oscar Peterson og Bill Evans.
Mathewson døydde 3. desember 2020 av COVID-19.
Diskografi
Med Tubby Hayes Med Philly Joe Jones Med John Taylor
Med Gordon Beck
Med Ronnie Scott
Med Phil Woods and His European Rhythm Machine
Med John Stevens
Med Terry Smith
Arranah
’Arrana (arabisk skrift عرّانه) er ein palestinsk by i Jenin guvernement, 4 kilometer nordaust for Jenin, nord på Vestbreidda. I følgje Palestinsk statistisk sentralbyrå hadde byen eit folketal på 2 144 innbyggjarar i 2006.
Ron Mathewson
Diskografi
Med Nucleus
Med The Spontaneous Music Ensemble
Med ''The Chitinous Ensemble
Med Stan Sulzmann
Med Rollercoaster
Med Ray Nance
Med Charles Tolliver
Piggtinden
Piggtinden er eit fjell i den sørlege delen av Lyngsalpan i Troms og Finnmark. Det er 1505 moh og er grensepunkt mellom kommunane Balsfjord, Tromsø og Storfjord. Med ein karakteristisk pyramideform er Piggtinden ein av dei mest kjende fjelltoppane i fylket.
Piggtinden er ein vanskeleg topp for fjellklatrarar. Den første vinterklatringa var ikkje før i 1971. Piggtinden er også kjent frå Peter Wessel Zapffe si forteljing, «Fire korstog til Piggtind», i boka Barske Glæder, der han fortel om dei fire forsøka sine på å nå toppen.
Distrikt i Sofia
Distrikta i Sofia (bulgarsk район, rajon) utgjer ei administrativ inndeling av hovudstaden Sofia i Bulgaria. Kommunen Sofia er delt inn i 24 distrikt, dels bydelar i sjølve byen Sofia, dels sett saman av mindre byar og landsbyar i kommunen, dels ein kombinasjon.
Bir al-Basha
Bir al-Basha  (arabisk بئر الباشا ) er ein palestinsk landsby på Vestbreidda, 15 km sørvest for byen Jenin nord på Vestbreidda. I følgje Palestinsk statistisk sentralbyrå hadde byen eit folketal på 1 307 innbyggjarar i 2006.
Nils Karlsson
Nils Emanuel «Mora-Nisse» Karlsson var ein svensk langrennar som vart olympisk meister på femmila under vinter-OL 1948 og vann 17 individuelle svenske meisterskap og ni gongar vart vasaloppvinnar. To gongar vann han femmila i Holmenkollen. Karlsson var frå Östnor i Mora i Dalarna, derav tilnamnet Mora-Nisse. Han vert rekna som ein av Sveriges fremste idrettsutøvarar gjennom alle tider.
Aktiv
Karlsson slo gjennom i 1943. Han vann då både tremila og femmila i den svenske meisterskapen, og gjekk til topps i Vasaloppet. Det var hans fyrste siger i Vasaloppet, seinare vann han tevlinga åra 1945-51 og 1953.
Mjölby kommun
Mjölby kommune ligg i det svenske lenet Östergötlands län. Administrasjonssenteret ligg i Mjölby.
Nils Karlsson
Aktiv
Gjennom same tidsperioden, 1943-53, vart han svensk meister 17 gongar:
Mjölby kommun
Tettstader
Mjölby kommune har sju tettstader. I tabellen er innbyggjartalet frå 31. desember 2005.
Eric Thorsell
Eric Thorsell var ein svensk organisasjonsmann og aktivist aktiv i arbeidarrørsla, fråhaldsrørsla og i seksualopplysningsrørsla. Han arbeidde som jarnarbeidar ved jarnverket i Surahammar.
Nils Karlsson
Aktiv
Individuelt tok han 37 medaljar i svenske meisterskap. I tillegg var han med å vinne SM-gull i stafett (3 x 10 km) for Mora i 1945 og 1950.
Eric Thorsell
Thorsell vart fødd som uekte son av ei tenestejente. Thorsell vart tidleg fråhaldsmann og IOGT-godtemplar, og fekk si «utdanning» gjennom den lokale IOGT-foreininga sitt bibliotek og eit vinterkurs på Brunnsviks folkhögskola. Politisk tilhøyrte han Socialdemokratarna og hadde òg kommunale verv som politikar.
Nils Karlsson
Aktiv
Under vinter-OL 1948 i St. Moritz deltok Karlsson på 18 km og 50 km. Han vart nummer fem på 18 km, der tre av hans landsmenn erobra alle medaljane. På femmila vart han olympiameister på tida 3.47.48 og var dermed vel fire-og-eit-halvt minutt føre sølvmannen, landsmannen Harald Eriksson i mål. Derimot fekk han ikkje plass på Sveriges sigrande stafettlag.
Eric Thorsell
Riksförbundet För Sexuell Upplysning
Thorsell oppdaga tidleg at han var homofil og vart sterkt påverka av Elise Ottesen-Jensens seksualopplysningsarbeid som også inkluderte større samfunnsmessig aksept for homoseksualitet. Ottesen-Jensen oppmuntra han til å arbeida særskilt for homofile sine rettar, og vinteren 1931-32 fekk han med tilrådingsbrev frå Ottesen-Jensen høve til å besøka Instituttet for Seksualvitskap i Berlin, leia av pioneren for den tyske homorørsla, Magnus Hirschfeld. På 1930-talet prøvde han å starta eit svensk tidsskrift for homofile samt ei skandinavisk interesseforeining for det same. Han heldt 10. februar 1933 det som må ha vore eitt av dei første offentlege foredraga i Sverige om homoseksualitet, med tittelen Är de homosexuella rättslösa eller förbrytare?.
Nils Karlsson
Aktiv
Også under ski-VM 1950 i Lake Placid deltok Karlsson i dei to individuelle øvingane. På den innleiande 18-kilometeren vart han nummer 13. Betre gjekk det på 50 km, Karlsson fekk bronsemedaljen bak landsmennene Gunnar Eriksson og Enar Josefsson, i mål var han vel minuttet bak verdsmeisteren Eriksson. Under vinter-OL 1952 i Oslo kom Karlsson på femteplassen på 18 km og sjetteplassen på 50 km, i begge tevlingane var han beste svenske deltakar.
Eric Thorsell
Riksförbundet För Sexuell Upplysning
To veker seinare vart Riksförbundet För Sexuell Upplysning skipa, med Ottesen-Jensen som leiar. Thorsell engasjerte seg frå starten i opplysningsarbeidet generelt og homosaka spesielt.
Nils Karlsson
Ymse
I 1944 vart han tildelt 'Svenska Dagbladets gullmedalje' og i 1952 fekk han Holmenkollmedaljen.
Eric Thorsell
Riksförbundet För Sexuell Upplysning
Thorsell engasjerte seg òg seinare i diskusjonar om homoseksualitet, og var involvert då den svenske homoorganisasjonen Riksförbundet För Sexuellt Likaberättigande vart skipa i 1950.
Nils Karlsson
Ymse
Karlsson spela ei viktig rolle for populariteten til Vasaloppet, fyrst som mangeårig vinnar. Etter at han la opp som aktiv skiløpar, gjekk han inn i Vasalopp-organisasjonen, både som rennleiar og løypeansvarleg. Mora-Nisse tok «helteglorien» inn i arrangementet på ein positiv måte.
Sanur i Jenin
Sanur (arabisk صانور ) er ein palestinsk by som ligg 26 km sørvest for Jenin, i Jenin guvernement. I følgje Palestinsk statistisk sentralbyrå hadde Sanur eit folketal på 4 067 i 2007.
Seint i osmansk tid var Sanur ein festningslandsby for Jarrar-klanen og spelte ei viktig rolle i å avgrense makta til det osmanske sultanatet, den osmanske guvernøren i Damaskus og Akko og den osmansk-venlege Touqan-klanen i Nablus i regionen Jabal Nablus (dagens nordlege Vestbreidda).
Historie
Det er funne keramikk frå sein romersk og bysantinsk tid her. Ved moskeen ligg ei gammal cisterne. Det er òg hogde inn cisterner i dei bratte fjellsidene, der ein òg finn gravholer.
Osmansk tid
Sanur vart grunnlagd av ei grein av Jarrar-klanen som flytta til staden frå Jaba' i osmansk tid. Dei bygde ei formidabel festning i landsbyen, som vakta over vegen inn i Nablus frå nord. Sanur tente som tronelandsbyen til klanen, og frå her styrte dei mange av landsbyane i området kring Jenin, inkludert Lajjun, Marj Ibn Amer og Nasaret. Festninga, og den store bonde-militsen, forsterka den militære styrken til Jarrar.
På midten og slutten av 1700-talet klarte Jarrar-klanen å hindre Daher al-Omar, som vart herskar i kystbyen Akko, frå å ta over Jabal Nablus. Sanur markerte maktgrensa til al-Omar og dei fortsette å avgrense kontrollen til dei påfølgjande herskarane i Akko. I 1764 prøvde den osmanske guvernøren i Damaskus, Uthman Pasha al-Kurzi, på å undertrykke Sanur, og møtte Jarrar-klanen til kamp leia av Muhammad al-Jarrar i Jabal Nablus, men klarte det ikkje.
I 1790 kringsette guvernøren i Akko, Sidon og Damaskus, Jezzar Pasha, Sanur etter at leiaren her Yusuf al-Jarrar, nekta å underordne seg Jezzar. Sjølv om festninga vart kraftig bombardert, stod byen i mot kringsetjinga i over femti dagar. Styrkane til Jezzar prøvde å sprenge seg gjennom fortet men enda opp med å øydeleggje sin eigen leir i staden, og dei trakk seg bort. Jezzar prøvde igjen å underlegge seg Sanur i 1803, men mislukkast nok ein gong. Historikaren Beshara Doumani daterer den andre kringsetjinga av Jezzar til 1795.
I 1870 vitja den franske oppdagaren Victor Guérin landsbyen. Han skreiv at «det verkar lagnadsstyrt at staden skulle vere ein skanse. Ein mur med tårn låg tidlegare kring toppen, og er no ein del av b yen. Mange hus har blitt øydelagd og delvis bygd opp att. Huset til sjeiken, som eg vitja, er som ei lita borg».
I 1882 skildra Palestine Exploration Fund i Survey of Western Palestine Sanur som ein liten festningslandsby, med kring 200 til 300 innbyggjarar. Han var framleis hovudkvarteret til ei grein av Jarrar-klanen, medan den andre framleis var i Jaba'.
Det britiske mandatet
I folketeljinga i 1922, utført av Dei britiske mandatstyresmaktene, hadde Sanur eit folketal på 682, alle muslimar. Dette hadde auka i folketeljinga i 1931 til 759, framleis alle muslimar, i 154 hus.
Under arabararopprøret i Palestina 1936–39, vart sjefskommandanten for opprøret, Abd al-Rahim al-Hajj Muhammad, drepen i Sanur i ei skotutveksling med britiske soldatar som følgde etter han. Han vart først gravlagd i landsbyen, før lekamen vart flytta til Dhinnaba.
Landområdet til Sanur bestod i1945 av 12 897 mål land, i følgje ei offisiell landmåling. 2 370 mål vart nytta for plantasjar og irrigert land, 7 259 mål for korn, medan 21 mål var utbygd (urbant) land.
Deir Ghazaleh
Deir Ghazaleh (arabisk دير غزالة ) er ein palestinsk landsby nord på Vestbreidda, ni kilometer nordaust for Jenin i Jenin guvernement. I følgje Palestinsk statistisk sentralbyrå hadde Deir Ghazaleh eit folketal på over 850 innbyggjarar i 2006, hovudsakleg muslimar med ein stor kristen minoritet.
Renault Trucks
Renault Trucks er ein fransk lastebil- og varebilprodusent. Føretaket vart stifta i 1978, då Saviem og Berliet (som var eigd av Renault) gjekk saman til Renault Véhicules Industriels (RVI). I 2001 vart føretaket kjøpt av Aktiebolaget Volvo‎ og namnet vart endra til Renault Trucks. Renault eig i sin tur ein del av Aktiebolaget Volvo.